**Farské oznamy**

**18. nedeľa v období cez rok B (1. 8. 2021)**

|  |  |  |
| --- | --- | --- |
| Pondelok | Sv. Euzébia Vercellského, biskupa | 18.00 |
| Utorok |  | 7.00 |
| Streda | Sv. Jána Mária Vianeya, kňaza | 18.00 |
| Štvrtok | Výročie posviacky Hlavnej mariánskej baziliky v Ríme, prvý štvrtok | 18.00 |
| Piatok | Premenenie Pána, sviatok, prvý piatok | 18.00 |
| Sobota | O Panne Márii | 7.00 a 18.00 Obl. |
| Nedeľa | Devätnásta nedeľa v období cez rok | 8.00 a 10.30 |

V pondelok návštevou farského chrámu a modlitbou Otče náš a Verím v Boha je možné získať úplné odpustky „Porciunkuly“. K tomu je potrebné sa vyspovedať a prijať Pána Ježiša v Eucharistii a pomodliť sa na úmysel Sv. Otca (modlitba 1desiatku za návštevu na SR).

Tento týždeň máme prvý piatok v mesiaci. Pozývam vás ku sv. spovedi. Spovedám každý deň pol hodinu pred sv. omšou a vo štvrtok od 17.00 a v piatok od 16.00 a bude vyložená Sviatosť oltárna na adoráciu. Sv. spoveď ukončím v piatok o 17.50 a pomodlíme sa pobožnosť k Božskému srdcu. Môžete si nahlásiť chorých ku sv. spovedi a ja sa s nimi dohodnem po tel. kontakte kedy ich prídem navštíviť.

Na budúcu nedeľu bude zbierka pre potreby farnosti

V stredu o 17.00 pozývam deti a mládež na nácvik piesní na faru a o 18.00 na detskú sv. omšu.

Vo štvrtok o 15.30 pozývam prvoprijímajúce deti na stretnutie na faru.

V piatok po sv. omši pozývam deti a mládež na faru zahrať si futbal alebo nejakú inú hru.

Chcem sa poďakovať všetkým, ktorí nám pomohli zorganizovať stretnutie na Valchovej. Blízkym spolupracovníkom, ktorí sa o to priamo starali a zháňali veci i ľudí, obecnému úradu na čele s p. starostom, poľovníckemu združeniu, dobrovoľnému hasičskému zboru, spevákom, p. kostolníčke a tým, ktorí materiálne alebo finančne prispeli, za každú vašu modlitbu a každému, kto pridal ruku k dielu svojou časťou, zapojili sa i ženy zo Svederníka...

Chcem sa poďakovať za vaše modlitby, obety, finančnú podporu našej farnosti za upratovanie a výzdobu kostola a prosím o upratovanie skupinku č. 12.

Pozývame všetkých ľudí dobrej vôle do služby dobrovoľníka počas návštevy Svätého Otca v Šaštíne, 15. septembra 2021. Pred-registrácia dobrovoľníkov prebieha na webovej adrese **dobrovolnicipapez.abuba.sk**. Ďakujeme, že ste ochotní prispieť k dôstojnému a bezpečnému priebehu Národnej púte s pápežom Františkom.

Želám vám peknú nedeľu.